**Férfimissziói jelentés a 2015. évről és tervek a 2016. évre**

***Koháry Ferenc férfi referens***

A férfimissziói szolgálatomban év elején mindig megkeresem az egyes csoportok vezetőit, és velük egyeztetve készítem el az éves tervemet.

Dunántúli Kerületi Férfinapot emelem ki elsőként, ami október 17-én volt Sárváron népes részvétellel.

Előadó volt Nánai László Endre tábori lelkész. Az előadás támája a hazafiság és kereszténység volt, különös tekintettel az I. világháború kitörésének 100. évfordulójára.

Novemberben Vas és Veszprém megyében voltam, ahol előadásokat tartottam: *A férfiak szerepének változása Ábrahámtól* napjainkig címmel.

Saját egyházmegyém LMK ülésén is tartottam beszámolót, jártam több gyülekezetben. Környékbeli gyülekezetek férfitagjaival kerékpáros kirándulás tettünk a Hanságba.

Cikket írtam a Híd Magazinba az Evangélikus Életbe és az Evangélikus Portálra.

Idén terveim között szerepel egy férfimissziós Facebook profil létrehozása az információáramlás felgyorsítására, és azoknak a megszólítására, akik közelebbről kívánnak megismerkedni a férfiak között végzett munkával.

Ezen kívül két jelentősebb programot tervezünk, az egyik a szombathelyi férfikör fennállása 15. évfordulójának alkalmából egy regionális találkozó megtartása a tavasz folyamán.

Továbbá szeretném meglátogatni az új férfiköröket, és egy gyülekezeti férfinapot tartani az ország keleti részén.